**PRIJEDLOG**

Na temelju članka 13. Zakona o zaštiti od požara („Narodne Novine“ broj 92/10) i članka \_\_\_\_. Statuta Općine Selnica („Službeni glasnik Međimurske županije“ broj \_\_/\_\_) Općinsko vijeće Općine Selnica, na svojoj \_\_ sjednici održanoj dana \_\_ 2021. godine donosi

**P L A N**

# ****MOTRENJA, ČUVANJA I OPHODNJE GRAĐEVINA****

**I POVRŠINA ZA KOJE PRIJETI OPASNOST**

**OD NASTAJANJA I ŠIRENJA POŽARA**

**Članak 1.**

Ovim Planom određuju se građevine i površine za koje prijeti opasnost od nastajanja i širenja požara na području Općine Selnica, a posebno poljoprivredne površine za vrijeme žetve i vršidbe, kao i šumske površine za vrijeme ljetnog perioda te mjere motrenja, čuvanja i ophodnje navedenih građevina i površina.

**Članak 2.**

Planom se određuje i zabrana nekontroliranog i neovlaštenog pristupa i boravka na navedenim površinama i građevinama.

**Članak 3.**

Građevine i površine na području Općine Selnica za koje prijeti opasnost od nastajanja i širenja požara su:

* Općina Selnica, Jelačićev trg 4, Selnica
* Osnovna škola Selnica, Jelačićev trg 2, Selnica
* Dječji vrtić „Sunčeko“, Frankopanska 1, Selnica i Čakovečka, Selnica
* Dom za starije i nemoćne osobe Ščavničar, Jelačićev trg 5, Selnica
* Ordinacija opće medicine Monika Friščić, dr.med.,spec., Jelačićev trg 1, Selnica
* Ordinacija dentalne medicine Jurica Vrček, dr.med.dent., Jelačićev trg 1, Selnica
* Dječji vrtić „Zvončići“, Bukovčak 1 C, Selnica
* Prostorije nogometnog kluba Mladost, Športska 1, Selnica
* Dom kulture u Selnici - stara škola, Trg sv. Marka 2, Selnica
* Župna Crkva sv. Marka
* Župni dvor, Trg sv. Marka 1, Selnica
* Društveni dom Donji Koncovčak, Donji Koncovčak 39 a
* Kapelica Presvetog Trojstva, Donji Koncovčak
* Kapelica Kraljice mira u Zaveščaku
* Kapelica Presvetog Srca Isusovog
* Društveni dom u Zaveščaku, Gornji Zebanec 48
* Društveni dom u Praporčanu, Zrinskih 26 A, Praporčan
* Dom za starije i nemoćne osobe „Zlatne godine“ u Praporčanu
* Dom za starije i nemoćne osobe „Mir i dobro“ u Praporčanu
* Područna škola u Zebanec Selu, Zebanec Selo 66
* Dječji vrtić „Dječja mašta“, Zebanec Selo 67
* Poslovna zgrada uz nogometno igralište u Zebanec Selu
* Društveni dom u Merhatovcu, Merhatovec 22A
* Kapelica Gospe Snježne u Merhatovcu
* individualne poljoprivredne površine,
* šume i šumske površine pod upravom Hrvatskih šuma
* privatne šume i šumske površine,

**Članak 4.**

Motrenje, čuvanje i ophodnju građevina i površina iz članka 3. provode službe zaštite u pravnim osobama, ophodnje Hrvatskih šuma – Šumarija Čakovec, DVD Selnica i komunalni redar Općine Selnica.

Članak 5.

Za građevine i površine iz članka 3. ovog Plana trebaju se poduzeti sljedeće mjere preventivne zaštite, motrenja, čuvanja i ophodnje:

* poduzimanje mjera za dovođenje i održavanje u ispravnom stanju postrojenja, instalacija i uređaja kao njihov tehnički pregled,
* uklanjanje otpada iz zatvorenih i otvorenih prostora koji je nastao u procesu proizvodnje i odlaganja istoga na posebno za to određeno mjesto,
* uklanjanje suvišnih predmeta iz prostorija koji mogu predstavljati opasnost za nastajanje i širenje požara ili koji onemogućavaju brzi izlazak iz ugroženih područja,
* održavanje i omogućavanje brzog pristupa vanjskim hidrantima,
* održavanje slobodnog pristupa vatrogasnim aparatima i uređajima,
* dovođenje u ispravno stanje postojeće vatrogasne opreme i sredstava za gašenje požara te postavljanje istih za na to određena mjesta,
* izvođenje odgovarajućih uređaja i instalacija za dojavu i gašenje požara,
* osiguravanje vatrogasnih dežurstava u vanjskim prostorima.

Uz preventivne mjere navedene u prethodnom stavku svi sudionici zaduženi za provedbu istih dužni su poduzimati i mjere čuvanja te organiziranja motriteljsko - dojavnih službi opremljenih s odgovarajućim sredstvima, opremom i ljudstvom za gašenje požara.

Sredstva za provedbu planova motrenja dojavnih službi osigurat će pravne osobe iz članka 4. koje su vlasnici ili korisnici površine ili građevine kojima upravljaju, dok se sredstva za istu namjenu za fizičke osobe osiguravaju u Proračunu Općine Selnica ako će biti osigurana sredstva.

**Članak 6.**

Ovaj Plan stupa na snagu 8 dana od dana objave, a objavit će se u „Službenom glasniku Međimurske županije“.

PREDSJEDNIK OPĆINSKOG VIJEĆA:

Branko Perčić, mag.ing.aedif., v.r.

KLASA:

URBROJ:

Selnica,